პროფესორ გიორგი გვალიას წიგნის პრეზენტაცია და პანელური დისკუსია ილიაუნიში
2026-05-20 11:00 - 14:00 (Asia/Dubai)
20 მაისს, 11:00 საათზე, ილიას სახელმწიფო უნივერსიტეტის G106 დარბაზში ევროკავშირის მიერ დაფინანსებული პროექტის „ჟან მონეს კათედრა ილიაუნიში“ და მეცნიერებათა და ხელოვნების ფაკულტეტის ორგანიზებით გაიმართება პროფესორ გიორგი გვალიას წიგნის „ევროკავშირი, როგორც გლობალური აქტორი: ინსტიტუტები, ღირებულებები და ინტერესები“ პრეზენტაცია.
11:30 საათზე გაიმართება პანელური დისკუსია „ევროკავშირი და სამხრეთ კავკასია: ურთიერთობების დინამიკა, გამოწვევები და პერსპექტივები“, რომელშიც მონაწილეობას მიიღებენ:

ივანე ლომიძე – ასოცირებული პროფესორი სოციოლოგიის მიმართულებით
ზარინა ბურკაძე – ასოცირებული პროფესორი პოლიტიკის მეცნიერების მიმართულებით
ნინო ფავლებიშვილი – ასოცირებული პროფესორი პოლიტიკის მეცნიერების მიმართულებით
გიორგი გვალია – პროფესორი პოლიტიკისა და საერთაშორისო ურთიერთობების მიმართულებით
გიორგი ოდოშაშვილი – პანელის მოდერატორი

დრო: 20 მაისი
წიგნის პრეზენტაცია – 11:00 საათი
პანელური დისკუსია – 11:30 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

სტუდენტური სამეცნიერო კონფერენცია „ევროკავშირი და სამხრეთ კავკასია: ინტეგრაცია, უსაფრთხოება და რეგიონული გარდაქმნები“
2026-05-20 13:00 - 14:00
20 მაისს, 13:00 საათზე, ილიას სახელმწიფო უნივერსიტეტის G106 საკონფერენციო დარბაზში ევროკავშირის მიერ დაფინანსებული პროექტის „ჟან მონეს კათედრა ილიაუნიში“ და მეცნიერებათა და ხელოვნების ფაკულტეტის ორგანიზებით გაიმართება სტუდენტური სამეცნიერო კონფერენცია „ევროკავშირი და სამხრეთ კავკასია: ინტეგრაცია, უსაფრთხოება და რეგიონული გარდაქმნები“.
კონფერენცია მიზნად ისახავს სტუდენტთა აკადემიური კვლევის, კრიტიკული აზროვნებისა და დისკუსიის წახალისებას ევროინტეგრაციის, რეგიონული უსაფრთხოებისა და სამხრეთ კავკასიაში მიმდინარე პოლიტიკური და გეოპოლიტიკური პროცესების შესახებ.
სტუდენტები კონფერენციაზე წარადგენენ მოხსენებებს ევროკავშირის, სამხრეთ კავკასიის, ევროპული ინტეგრაციის, უსაფრთხოებისა და რეგიონული ტრანსფორმაციების შესახებ.
კონფერენციაში მონაწილეობენ ილიას სახელმწიფო უნივერსიტეტისა და საქართველოს სხვა ავტორიზებული უმაღლესი საგანმანათლებლო დაწესებულებების პოლიტიკის მეცნიერების, საერთაშორისო ურთიერთობების, ევროპისმცოდნეობისა და მომიჯნავე მიმართულებების საბაკალავრო და სამაგისტრო საფეხურის სტუდენტები.
გამოვლინდება სამი საუკეთესო სტუდენტური მოხსენება, რომელთა ავტორებს გადაეცემათ წიგნის სახლ „ლიგამუსის“ სასაჩუქრე ვაუჩერები. საუკეთესო ნაშრომები ელექტრონული კრებულის სახით გამოიცემა, ხოლო ღონისძიების მონაწილეებს გადაეცემათ ორენოვანი სერტიფიკატები.
დამატებითი კითხვების შემთხვევაში გთხოვთ, დაუკავშირდეთ ორგანიზატორებს ელფოსტაზე: jeanmonnetchair@iliauni.edu.ge
დრო: 20 მაისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3

კარიერული განვითარების პროექტი Level UP – მეხუთე შეხვედრის თემა „საკუთარი თავის წარდგენა და დამსაქმებელთან გასაუბრება“
2026-05-21 13:00 - 14:00
21 მაისს, 13:00 საათზე, ილიას სახელმწიფო უნივერსიტეტის T102 აუდიტორიაში სტუდენტურ საქმეთა დეპარტამენტის კარიერული განვითარების სერვისების ორგანიზებით პროექტ Level UP-ის ფარგლებში გაიმართება მეხუთე, დასკვნითი ლექცია საკუთარი თავის წარდგენისა და დამსაქმებელთან გასაუბრების (Job Interview) შესახებ.
შეხვედრას გაუძღვება ანა ყულოშვილი, Helio AI-ის მომხმარებელთა წარმატებისა და კორპორაციული კულტურის ლიდერი/ხელმძღვანელი.
შეხვედრაზე სტუდენტები მიიღებენ პრაქტიკულ რჩევებს, როგორ წარმოაჩინონ დამაჯერებლად უნარები, მოტივაცია და გამოცდილება პროფესიულ გარემოში, როგორ მოემზადონ დამსაქმებელთან გასაუბრებისთვის.
Level UP შედგება 5 ლექციისგან, რომელთა მიზანია სტუდენტების პროფესიული განვითარებისთვის მნიშვნელოვანი უნარების განვითარება, თანამედროვე შრომითი ბაზრის მოთხოვნათა გაცნობა და კარიერული დაგეგმვის პროცესში მათი მხარდაჭერა.
სამუშაო ენა: ქართული
დრო: 21 მაისი, 13:00 საათი
ადგილი: ილიას სახელმწიფო უნივერსიტეტის T102 აუდიტორია, ი. ჭავჭავაძის გამზ. N45
დასწრება თავისუფალია.

კარიერული განვითარების პროექტი Level UP – მეხუთე შეხვედრის თემა „საკუთარი თავის წარმოჩენა და დამსაქმებელთან გასაუბრება“
2026-05-21 13:00 - 14:00
21 მაისს, 13:00 საათზე, ილიას სახელმწიფო უნივერსიტეტის T102 აუდიტორიაში სტუდენტურ საქმეთა დეპარტამენტის კარიერული განვითარების სერვისების ორგანიზებით პროექტ Level UP-ის ფარგლებში გაიმართება მეხუთე, დასკვნითი ლექცია საკუთარი თავის წარმოჩენა და დამსაქმებელთან გასაუბრების (Job Interview) შესახებ.
შეხვედრას გაუძღვება ანა ყულოშვილი, Helio AI-ის მომხმარებელთა წარმატებისა და კორპორაციული კულტურის ლიდერი/ხელმძღვანელი.
შეხვედრაზე სტუდენტები მიიღებენ პრაქტიკულ რჩევებს, როგორ წარმოაჩინონ დამაჯერებლად უნარები, მოტივაცია და გამოცდილება პროფესიულ გარემოში, როგორ მოემზადონ დამსაქმებელთან გასაუბრებისთვის.
Level UP შედგება 5 ლექციისგან, რომელთა მიზანია სტუდენტების პროფესიული განვითარებისთვის მნიშვნელოვანი უნარების განვითარება, თანამედროვე შრომითი ბაზრის მოთხოვნათა გაცნობა და კარიერული დაგეგმვის პროცესში მათი მხარდაჭერა.
სამუშაო ენა: ქართული
დრო: 21 მაისი, 13:00 საათი
ადგილი: ილიას სახელმწიფო უნივერსიტეტის T102 აუდიტორია, ი. ჭავჭავაძის გამზ. N45
დასწრება თავისუფალია.

შეხვედრა რეგიონული გასტრონომიული ტურიზმის მეწარმეებთან
2026-05-21 14:00 - 16:00
21 მაისს, 14:00 საათზე, ილიას სახელმწიფო უნივერსიტეტის E405 აუდიტორიაში ტურიზმის მენეჯმენტის ცენტრის ორგანიზებითა და სალექციო კურსის „სარესტორნო ბიზნესის მენეჯმენტი“ ლექტორის, დალილა ცატავას ინიციატივით გაიმართება შეხვედრა საქართველოს რეგიონების გასტრონომიული ტურიზმის მიმართულების მეწარმეთა მონაწილეობით.
შეხვედრის მთავარი მიზანია სტუდენტებს დაანახონ პრაქტიკული კავშირი სასწავლო პროცესსა და რეგიონულ განვითარებას შორის, გააცნონ რეგიონი, როგორც განვითარების, უნიკალური იდენტობისა და ეკონომიკური შესაძლებლობების სივრცე, ასევე, როგორ იქმნება წარმატებული გასტრონომიული ტურიზმის ბიზნესი დედაქალაქს მიღმა.
სპიკერები
სტუდენტებს პრაქტიკულ გამოცდილებას გაუზიარებენ რეგიონების გასტრონომიული ტურიზმის ბიზნესის წარმომადგენლები და დარგის ექსპერტები:
თინათინ იდიძე (თუშეთი) – სერტიფიცირებული გიდი 9-წლიანი გამოცდილებით (კულტურული, გასტრონომიული, საფეხმავლო და საცხენოსნო მიმართულებები), სომელიე;
მარიკა თოდუა – ეთნოსოფელ „სისა ტურას“ დამფუძნებელი და მენეჯერი;
რუსუდან ყალიჩავა – საოჯახო სასტუმრო „კასა დე ხასიას“ დამფუძნებელი და მენეჯერი;
მაიკო კეზევაძე (იმერეთი, სოფ. გელათი) – აგროსახლ „ქორენას“ (აგროტურისტული ბიზნესი, გასტრონომიული მასტერკლასები, საოჯახო სასტუმრო) დამფუძნებელი და მენეჯერი;
ლიკა მეგრელაძე – აგროსახლ „კომლის“ დამფუძნებელი და მენეჯერი („ჩაის გზა“, ღვინის აგროტურისტული ბიზნესი, გასტრონომიული მასტერკლასები);
თიკა დუღაშვილი – ოჯახური ტიპის ტურისტული ობიექტისა და მეღვინეობა „ღვინის ეზო N1-ის“ დამფუძნებელი და მენეჯერი;
მარინა ნარიაშვილი – საოჯახო სასტუმრო „ედემის“ მფლობელი, კულინარიული მეგზური წიგნის „მესხური ტაბლა“ ავტორი;
ზაზა ივანიძე – მეფუტკრე, მევენახე;
მია კუპრავა – Gault&Millau საქართველოს დამფუძნებელი, “Worldchefs” საქართველოს შეფთა ასოციაციის დამფუძნებელი;
გოგი ბაზანდარაშვილი – საქართველოს შეფთა ასოციაციის ვიცე-პრეზიდენტი, მსოფლიო შეფთა ასოციაციის წევრი;
თამუნა აბულაძე – Wine Diamond-ისა და Emocia Wines-ის დამფუძნებელი.
სამუშაო ენა: ქართული
დრო: 21 მაისი, 14:00-16:00 საათი
ადგილმდებარეობა: ილიას სახელმწიფო უნივერსიტეტის E405 აუდიტორია, ი. ჭავჭავაძის გამზ. N45
დასწრება თავისუფალია.

დოქტორ ირის ხარალამბიდუს საჯარო ლექცია „კვიპროსი – ხმელთაშუა ზღვის ბიომრავალფეროვნების კერა“
2026-05-21 15:00 - 17:00
21 მაისს, 15:00 საათზე, ილიას სახელმწიფო უნივერსიტეტის G106 დარბაზში ბიოლოგიისა და ეკოლოგიის დოქტორი ირის ხარალამბიდუ წაიკითხავს საჯარო ლექციას „კვიპროსი – ხმელთაშუა ზღვის ბიომრავალფეროვნების კერა“.
მომხსენებელი ისაუბრებს კვიპროსის მდიდარსა და უნიკალურ ბიომრავალფეროვნებაზე. კვიპროსი აღიარებულია ხმელთაშუა ზღვის რეგიონის ბიომრავალფეროვნების მნიშვნელოვან კერად და ენდემური ფლორისა და ფაუნის განსაკუთრებული მრავალფეროვნებით გამოირჩევა. ლექცია შეეხება კუნძულის ეკოსისტემების ეკოლოგიურ მნიშვნელობასა და მათი დაცვის აუცილებლობას გლობალური გარემოსდაცვითი ცვლილებების პირობებში.
დოქტორი ირის ხარალამბიდუ ბიოლოგი და ეკოლოგია (ბიოლოგიის ბაკალავრი – საბერძნეთი, ეკოლოგიის მაგისტრი – ჩრდილოეთ უელსი, ეკოლოგიის დოქტორი – ნიდერლანდები). ბოლო 30 წლის განმავლობაში აქტიურად მუშაობს ბიომრავალფეროვნების კვლევისა და კონსერვაციის მიმართულებით საბერძნეთში, ინგლისში, უელსში, ნიდერლანდებში, დანიასა და კვიპროსში. ოთხი გარემოსდაცვითი არასამთავრობო ორგანიზაციის თანადამფუძნებელია. 2010 წლიდან მუშაობს ნიქოზიის უნივერსიტეტში. მისი კვლევისა და სწავლების ძირითადი მიმართულებებია: ფრინველთა ეკოლოგია, ფრინველები, როგორც გარემოს ჯანმრთელობის ინდიკატორები და კლიმატის ცვლილების გავლენა ბიომრავალფეროვნებაზე; მისი საქმიანობა აღიარებულია როგორც ადგილობრივ, ისე საერთაშორისო დონეზე. მონაწილეობდა მრავალ მედიაპროექტსა და შვიდ დოკუმენტურ ფილმში; ორი საერთაშორისო ჯილდოს მფლობელია. 2023 წელს Jackson Wild-მა, გაერთიანებული ერების ორგანიზაციამ (UN) და CITES-მა დაასახელეს „ბუნების დაცვის გმირად“ (Conservation Hero).
სამუშაო ენა: ინგლისური
დრო: 21 მაისი, 15:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ.წერეთლის გასასვლელი N1-3
დასწრება თავისუფალია.

მუშეგ ღაჰრიანისა და არამ აბაჯიანის პროექტის „კონფლიქტების ზეგავლენა სამხრეთ კავკასიისა და ახლო აღმოსავლეთის სახელმწიფოების ურთიერთობებზე“ წარდგენა
2026-05-21 16:00 - 17:00
21 მაისს, 16:00 საათზე, ილიას სახელმწიფო უნივერსიტეტის S201/202 დარბაზში გ. წერეთლის აღმოსავლეთმცოდნეობის ინსტიტუტის მუდმივმოქმედ სემინარზე მუშეგ ღაჰრიანი და არამ აბაჯიანი წარადგენენ პროექტს „კონფლიქტების ზეგავლენა სამხრეთ კავკასიისა და ახლო აღმოსავლეთის სახელმწიფოების ურთიერთობებზე“.
სამხრეთ კავკასიისა და ახლო აღმოსავლეთის სახელმწიფოებს შორის ურთიერთობების შესწავლა დღეს აქტუალურია, რადგან მასზე გავლენას ახდენს რიგი ფაქტორები, მათ შორის: ისტორიული მემკვიდრეობა, რეგიონული კონფლიქტები, პოლიტიკური და ეკონომიკური ინტერესები, ასევე სახელმწიფოთაშორისი ურთიერთობების გაფართოება და გაღრმავება.
პროექტის მიზანია შეისწავლოს, როგორ იმოქმედა რეგიონულმა კონფლიქტებმა სამხრეთ კავკასიისა და ახლო აღმოსავლეთის ქვეყნებს შორის ურთიერთობების ჩამოყალიბებასა და ევოლუციაზე.
მომხსენებლები
პროექტის ხელმძღვანელია მუშეგ ღაჰრიანი, ერევნის სახელმწიფო უნივერსიტეტის სომხური კვლევების ინსტიტუტისა და აღმოსავლეთმცოდნეობის ინსტიტუტის თანამშრომელი. 2016 წელს მიენიჭა დოქტორის ხარისხი. მისი სამეცნიერო ინტერესებია: არაბული ქვეყნების თანამედროვე ისტორია და საგარეო პოლიტიკა, სომხეთის საგარეო პოლიტიკა და სომხურ-არაბული ურთიერთობები. მკვლევრის უახლეს პუბლიკაციებს შორისაა: “Building a Broad Partnership: The Evolution of Armenia–UAE Relations” (Contemporary Review of the Middle East, 2025), “The Independence Referendum in Iraqi Kurdistan: Egypt’s Position and Coverage in Egyptian Online Media” (British Journal of Middle Eastern Studies, 2024).
არამ აბაჯიანი სომხეთის აღმოსავლეთმცოდნეობის ინსტიტუტის მკვლევარია. 2017 წელს დაიცვა სადოქტორო დისერტაცია შანდონგის უნივერსიტეტის პოლიტიკური მეცნიერებებისა და საჯარო ადმინისტრირების ფაკულტეტზე. მისი სამეცნიერო ინტერესებია: ჩინეთის ახლოაღმოსავლური პოლიტიკა, ერთი სარტყლის გზის ინიციატივა, მისი განხორციელება და პერსპექტივები ახლო აღმოსავლეთსა და კავკასიაში, ასევე შანხაის თანამშრომლობის ორგანიზაცია და ყურის თანამშრომლობის ორგანიზაცია.
მოდერატორი – პროექტის კონსულტანტი, ილიას სახელმწიფო უნივერსიტეტის პროფესორი გიორგი სანიკიძე
პროექტის მხარდამჭერია სომხეთის რესპუბლიკის განათლების, მეცნიერებისა და კულტურის სამინისტროს უმაღლესი განათლებისა და მეცნიერების კომიტეტი (პროექტის N 25YR-6A008).
სამუშაო ენა: ინგლისური
დრო: 21 მაისი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 დარბაზი, გ. წერეთლის გასასვლელი N1-3
დასწრება თავისუფალია.

ფილოსოფიური სემინარი – ირაკლი დეკანოზიშვილის მოხსენება „აღიარება და სოციალური ონტოლოგია: კოლექტიური და პერსონალური იდენტობის ფორმირების ნორმატიული თეორია“
2026-05-21 16:00 - 18:00
21 მაისს, 16:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში სავლე წერეთლის ფილოსოფიის ინსტიტუტის ასოცირებული მკვლევარი ირაკლი დეკანოზიშვილი ფილოსოფიური სემინარის ფარგლებში წაიკითხავს მოხსენებას „აღიარება და სოციალური ონტოლოგია: კოლექტიური და პერსონალური იდენტობის ფორმირების ნორმატიული თეორია“.
სოციალური რეალობა, რომელშიც ვცხოვრობთ, ერთმანეთთან დაკავშირებული სხვადასხვა ფაქტისა და ობიექტის სიმრავლეს წარმოადგენს. ზოგი რამ ჩვენგან დამოუკიდებლად არსებობს, ზოგის არსებობა კი სწორედ ჩვენს შეთანხმებებზეა დამოკიდებული. ბუნებრივად არსებული ფიზიკური სამყარო განსხვავდება ნორმატიულად სტრუქტურირებული რეალობისგან, რომელსაც ერთმანეთთან სხვადასხვაგვარ მიმართებაში მყოფი ინდივიდები კოლექტიურად ქმნიან.
ნორმატიულად სტრუქტურირებული სოციალური რეალობა ისტორიულად და კოლექტიურად ყალიბდება აღიარების ურთიერთობების მეშვეობით. ამ პერსპექტივაში სოციალური სამყარო ბუნების სფეროსგან განსხვავდება იმდენად, რამდენადაც იგი დაფუძნებულია ინტერსუბიექტურ ნორმატიულ ურთიერთმიმართებებზე, რომლებიც შესაძლებელს ხდის პიროვნებების, ჯგუფების, ინსტიტუტებისა და სოციალური ცხოვრების საზიარო ფორმების არსებობას.
კოლექტიური ინტერნაციონალობის, ინსტიტუციური რეალობისა და სოციალური აგენტობის ონტოლოგიური საფუძვლები ღრმად არის დაკავშირებული სოციალურ ონტოლოგიასთან. განსაკუთრებით მნიშვნელოვანია განსხვავება ინდივიდუალური პიროვნების კონსტიტუციასა და კოლექტიური აგენტებისა და ინსტიტუციური სტრუქტურების კონსტიტუციას შორის. თუ ჰეგელიანურ ტრადიციაზე დაფუძნებულ სოციალურ ფილოსოფიაში ძირითადი აქცენტი კეთდება აღიარების როლზე ინდივიდუალური სუბიექტურობის ფორმირებაში, სოციალური ონტოლოგიის ანალიტიკური ტრადიცია ინტერესდება კოლექტიური იდენტობისა და ინსტიტუციონალური მოწყობის მაფორმირებელი პრინციპებით.
მოხსენების ცენტრალური თეზისია, რომ აღიარება სოციალური რეალობის ფუნდამენტური, ონტოლოგიური და მაკონსტიტუირებელი პირობაა. ურთიერთაღიარება არის პროცესი, რომლის მეშვეობითაც ინდივიდები აყალიბებენ ნორმატიულ ურთიერთობებს, კოორდინაციას უწევენ სოციალურ ინტერაქციებს და ქმნიან კოლექტიური არსებობის ფორმებს. ამგვარად, აღიარება წარმოდგენილია არა მხოლოდ როგორც ეთიკური დამოკიდებულება პიროვნებებს შორის, არამედ როგორც სოციალური ონტოლოგიის საფუძველმდებარე პრინციპი.
სამუშაო ენა: ქართული
დრო: 21 მაისი, 16:00 საათი
ადგილმდებარეობა: ილიას სახელმწიფო უნივერსიტეტის S507 დარბაზი, გ. წერეთლის გასასვლელი N1-3
დასწრება თავისუფალია.

არჩილ არველაძის საჯარო ლექცია ქართული ფეხბურთის შესახებ
2026-05-22 13:00 - 15:00
22 მაისს, 13:00 საათზე, ილიას სახელმწიფო უნივერსიტეტის G106 დარბაზში ბიზნესის, ტექნოლოგიისა და განათლების ფაკულტეტის ორგანიზებით სალექციო კურსის „სპორტის მარკეტინგი და მართვა“ ფარგლებში არჩილ არველაძე, ქართული ფეხბურთის ლეგენდა, სტუდენტებსა და ფეხბურთის გულშემატკივრებს შეხვდება.
ფეხბურთელი ისაუბრებს ქართული ფეხბურთის გამოწვევებზე, სპორტის მენეჯმენტსა და პროფესიულ გამოცდილებაზე. დასასრულს სტუმრებისთვის მოეწყობა გათამაშება, რომლის გამარჯვებულებსაც საფეხბურთო კლუბ „დინამო თბილისის“ მაისურები გადაეცემათ.
სამუშაო ენა: ქართული
დრო: 22 მაისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

ლექციების ციკლი „უახლესი ქართული ლიტერატურა თანამედროვე თეორიული პარადიგმების ჭრილში“ – შეხვედრა მწერალ ნატო დავითაშვილთან
2026-05-22 19:00 - 20:00
22 მაისს, 19:00 საათზე, წიგნის სახლში „ლიგამუსი“ ლექციების ციკლის „უახლესი ქართული ლიტერატურა თანამედროვე თეორიული პარადიგმების ჭრილში“ მერვე შეხვედრა მწერალ ნატო დავითაშვილთან გაიმართება.
დისკუსიაში მონაწილეობას მიიღებენ ილიას სახელმწიფო უნივერსიტეტის შედარებითი ლიტერატურათმცოდნეობის მაგისტრანტები: თამარ ბასიაშვილი, ლილი წიქარიშვილი და ლიტერატურათმცოდნეობის მიმართულების სტუდენტი ნანა გადელია.
პროექტის მიზანია უახლესი ქართული ლიტერატურის კვლევაში თანამედროვე თეორიული მიდგომების გამოყენების შესაძლებლობის წარმოჩენა, სხვადასხვა თაობის ლიტერატურათმცოდნეთა შორის საუკეთესო კვლევითი პრაქტიკის გაზიარება და აკადემიური სინერგიის შექმნა.
სამუშაო ენა: ქართული
დრო: 22 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

„სამეცნიერო ბლიცი“ – საგანმანათლებლო ფესტივალი თბილისის ბოტანიკურ ბაღში
2026-05-23 12:00 - 16:00
23 მაისს, 12:00-დან 16:00 საათამდე, ილიას სახელმწიფო უნივერსიტეტის საბუნებისმეტყველო მეცნიერებათა სტუდენტური კლუბი, ეკოლოგიის ალუმნების ქსელი და საზოგადოება „ნარი“ თბილისის ბოტანიკურ ბაღში გამართავენ მასშტაბურ საგანმანათლებლო ღონისძიებას, „სამეცნიერო ბლიცს“.
პროექტის მთავარი მიზანია საბუნებისმეტყველო მეცნიერებების პოპულარიზაცია და სტუდენტებისა თუ აბიტურიენტების სამეცნიერო კვლევებში აქტიურად ჩართვა. ბოტანიკურ ბაღში მოეწყობა სხვადასხვა თემატური კარავი, სადაც უნივერსიტეტის პროფესორები, მკვლევრები და სტუდენტები დამსწრე საზოგადოებას საინტერესო აღმოჩენებსა და კვლევებს გააცნობენ:

ასტრონომია და ატმოსფეროს ფიზიკა: დააკვირდით სამყაროს ტელესკოპით;
დედამიწის შემსწავლელი მეცნიერებები: გაეცანით ჩვენი პლანეტის აგებულებას;
ჰიდრობიოლოგია, ბოტანიკა და ზოოლოგია: აღმოაჩინეთ ცოცხალი სამყაროს მრავალფეროვნება;
გამოყენებითი გენეტიკა: გაიგეთ მეტი თანამედროვე გენეტიკური კვლევების შესახებ;
სამოქალაქო მეცნიერება: ისწავლეთ ბუნებაზე დაკვირვების მეთოდები;
ქვიზ-კარავი: უპასუხეთ კითხვებს და მიიღეთ სიმბოლური საჩუქრები.

ვის შეუძლია მონაწილეობა?
ღონისძიებაში მონაწილეობა შეუძლია მოსწავლეებს, აბიტურიენტებს, სტუდენტებსა და მეცნიერებით დაინტერესებულ ნებისმიერ მსურველს.
საკონტაქტო ინფორმაცია:
დამატებითი კითხვების შემთხვევაში შეგიძლიათ დაუკავშირდეთ პროექტის კოორდინატორებს:
ქეთევან წიკლაური, ketevan.tsiklauri.4@iliauni.edu.ge
თინათინ ჩხარტიშვილი, tinatin.chkhartishvili.1@iliauni.edu.ge
გიორგი იანქოშვილი, giorgi.iankoshvili.1@iliauni.edu.ge
დრო: 23 მაისი, 12:00-16:00 საათი
ადგილმდებარეობა: თბილისის ბოტანიკური ბაღი, ბოტანიკურის ქ. N1
დასწრება თავისუფალია.

საქართველოს ეროვნულ ბოტანიკურ ბაღში შემოსვლა ფასიანია, მაგრამ ილიაუნის ფესტივალზე დასასწრებად დამატებით ბილეთის საფასურის გადახდა არ არის საჭირო.
აუცილებელია თან იქონიოთ სტუდენტური ბილეთი ან სამგზავრო ბარათი.

პროფესორ პაოლო ბერნარდის ვორკშოპი „მიტოქონდრია: ენერგიის კონსერვაციიდან დაავადების პათოგენეზსა და თერაპიამდე“
2026-05-25 16:00 - 18:00
25, 27 და 28 მაისს, 16:00-დან 18:00 საათამდე, ილიას სახელმწიფო უნივერსიტეტის G106 აუდიტორიაში პადუის უნივერსიტეტის (იტალია) ემერიტუს-პროფესორი, ნიუ-იორკის უნივერსიტეტის პროფესორი, დარგის ერთ-ერთი წამყვანი ექსპერტი, მედიცინის დოქტორი (MD) პაოლო ბერნარდი გამართავს ვორკშოპს „მიტოქონდრია: ენერგიის კონსერვაციიდან დაავადების პათოგენეზსა და თერაპიამდე“.
ვორკშოპის პროგრამა აკავშირებს ისტორიულ ბიოენერგეტიკასა და თანამედროვე სამედიცინო კვლევებს. შეხვედრები მიეძღვნება მიტოქონდრიის სასიცოცხლო როლის განხილვას როგორც ჯანმრთელობის, ისე დაავადებების მართვის პროცესში.
პროგრამის ძირითადი საკითხები:

ენერგიის კონსერვაცია ბიოენერგეტიკაში: ისტორიული მიმოხილვა, თუ როგორ შეისწავლიან უჯრედული ენერგიის მექანიზმებს;
ომი და მშვიდობა: როგორ ინტეგრირდა მიტოქონდრიები ეუკარიოტულ უჯრედებში და როგორ ნარჩუნდება ბიოლოგიური ჰარმონია;
კიბოს დრამა: მიტოქონდრიული დისფუნქციის გადამწყვეტი როლის ანალიზი სიმსივნის პროგრესირებაში;
კუნთოვანი დისტროფიები: მიტოქონდრიული პათოგენეზის კვლევა და თერაპიის ახალი ჰორიზონტები.

ვის შეუძლია მონაწილეობა?
სტუდენტებს, მკვლევრებსა და კლინიცისტებს, რომელთაც სურთ, გაიღრმაონ ცოდნა მიტოქონდრიული სიგნალიზაციისა და მისი თერაპიული მნიშვნელობის შესახებ.
კურსის დასრულების შემდეგ ყველა მონაწილეს გადაეცემა დასწრების სერტიფიკატი.
რეგისტრაცია
მონაწილეობის მსურველებმა წინასწარ უნდა გაიარონ რეგისტრაცია ბმულზე: https://forms.gle/Yr8q725QgRiu4Kmn7
სამუშაო ენა: ინგლისური
დრო: 25, 27, 28 მაისი, 16:00-18:00 საათი
ადგილმდებარეობა: ილიას სახელმწიფო უნივერსიტეტს G106 დარბაზი, გ. წერეთლის გასასვლელი N1-3

„ელისო“ – კოლონიალიზმის წინააღმდეგ ბრძოლის მანიფესტი – კინოჩვენება და თეო ხატიაშვილის საჯარო ლექცია
2026-05-27 19:00 - 21:00
27 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ნიკოლოზ შენგელაიას ფილმის „ელისო“ (1928) ჩვენება და ილიას სახელმწიფო უნივერსიტეტის პროფესორის, თეო ხატიაშვილის საჯარო ლექცია „ელისო“, როგორც კოლონიალიზმის წინააღმდეგ ბრძოლის მანიფესტი“.
ნიკოლოზ შენგელაია, რომელიც ფუტურისტული პოეზიიდან მოდის, 1920-იანი წლების კინოშიც (რომელსაც ის ახასიათებს, როგორც „მჟავე ცრემლებით გამომბალს“) შემოიტანს და განახორციელებს მოდერნისტული პოეზიის იდეებს, სიტყვის „განივთებასა“ და „გაკინემატოგრაფებას“ (შალვა ალხაზიშვილი, „კინოაპოლოგია“).
„ელისო“, სწორედ ამ პერიოდის კინოავანგარდის კლასიკური ნიმუში, საბჭოთა ავანგარდის, განსაკუთრებით კი ეიზენშტეინისეული რიტმული მონტაჟის, ტრადიციას აგრძელებს. „პოეზიის მონტაჟით“ ის უბრალოდ სახიერად მეტყველ კინოს კი არ წარმოადგენს, არამედ ბრძოლის, დაუმორჩილებლობის, ერთიანობისა და წინააღმდეგობის „კოლექტიური გმირის“ მანიფესტია.
სხვადასხვა სარწმუნოების ჩეჩენი ელისოსა და ქართველი ვაჟიას სიყვარულის ისტორია ცარისტულ რუსეთთან ბრძოლაში მტრულად განწყობილი ხალხების გაერთიანების ისტორიად იკითხება.
როგორც ცნობილი თეორეტიკოსი, ვიქტორ შკლოვსკი წერდა „ეს ახალი სიუჟეტი აკავშირებს არა ორ-სამ ადამიანს, არამედ ორგანიზებას უკეთებს მასას… ერთ-ერთი უხუცესთაგანი იწყებს ჩუმი ხმით სიმღერას. ფილმი უხმოა, მაგრამ ჩვენ სიმღერას ვხედავთ. ეს საცეკვაო სიმღერაა. ტაშის შემოკვრა ცვლის განწყობას, მოტირალთ ცრემლი შეაშრებათ, იმედის ნაპერწკალი სასოწარკვეთას გამარჯვებად თუ არა, საკუთარ თავში რწმენად გადააქცევს“.
ღონისძიების ორგანიზატორია კინოკლუბი “CINEMA CLUB” პროექტის “The Film Corner Clubs 2026–2028” ფარგლებში.
ინიციატივა ხორციელდება პროგრამა Creative Europe – MEDIA-ის ფინანსური მხარდაჭერით.
სამუშაო ენა: ქართული
დრო: 27 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი N32
დასწრება თავისუფალია.

ფილოსოფიური სემინარი – მერი ცუცქირიძის მოხსენება „‛აქა დასჭვრიტენ სწავლის მოყვარენო, ვითარ ძნელ არს ფილოსოფოსთა ენანი, არამედ გემოან და საწადელ’: სულხან-საბა ორბელიანის ზნეობის ფილოსოფია“
2026-05-28 16:00 - 18:00
28 მაისს, 16:00 საათზე, ილიას სახელმწიფო უნივერსიტეტის S800 დარბაზში სავლე წერეთლის ფილოსოფიის ინსტიტუტის მკვლევარი მერი ცუცქირიძე ფილოსოფიური სემინარის ფარგლებში წაიკითხავს მოხსენებას „‛აქა დასჭვრიტენ სწავლის მოყვარენო, ვითარ ძნელ არს ფილოსოფოსთა ენანი, არამედ გემოან და საწადელ’: სულხან-საბა ორბელიანის ზნეობის ფილოსოფია“.
სულხან-საბა ორბელიანის ზნეობის ფილოსოფია პირობითად ორ ნაწილად შეიძლება დაიყოს: ზნეობის „თეორია“ და ზნეობის ქადაგება. მის მიერ შედგენილ „სიტყვის კონად“ წოდებულ „ქართულ ლექსიკონში“ თავმოყრილია ქართულ ფილოსოფიურ აზროვნებაში შემუშავებული ფილოსოფიური ეთიკის არსებობის გამამართლებელი მეცნიერული სტატუსის მქონე ტერმინოლოგია.
ზნეობის პრობლემები მის მსოფლმხედველობაში განხილულია ადამიანის რაობასთან მიმართებაში. ეს არის ადამიანის გონებისა თუ გრძნობადი უნარების მნიშვნელობის აღიარებისა და ნების თავისუფლების პრობლემა. ადამიანის რაობა დამოკიდებულია თავად ადამიანზე. ამ თავისებურებას ყველაზე კარგად გამოხატავს ზნეობა. მასში ჩანს ადამიანის თავისუფლება, დამოკიდებულება სიკეთესა და ბოროტებასთან.
ზნეობრივ ღირებულებებთან მიმართებაში ყალიბდება ინდივიდისა და ხალხის, საზოგადოების ზნე-ჩვეულებები; სულხან-საბა ორბელიანი იძლევა პასუხებს ამ პრობლემურ საკითხებთან დაკავშირებით ანტიკური, შუა საუკუნეების და ნეოპლატონური ფილოსოფიიდან მიღებული ჭეშმარიტი და დამაჯერებელი ცოდნის საფუძველზე: ჭეშმარიტებაში ყოფნა არის საკუთარ შინაგან ბუნებაში ჩაღრმავება – „იცან თავი შენი“, „განვიცადოთ კაცად-კაცადმან სჳინიდისი თვისი“, „ვიცვალოთ ზნენიცა ჩვეულებათა ჩვენთანი“.
სამუშაო ენა: ქართული
დრო: 28 მაისი, 16:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის გასასვლელი N1-3
დასწრება თავისუფალია.

გლაციოლოგიის კვლევითი ცენტრის პრეზენტაცია
2026-05-29 16:00 - 17:00
29 მაისს, 16:00 საათზე, ილიას სახელმწიფო უნივერსიტეტის T102 დარბაზში გაიმართება ახლად დაფუძნებული გლაციოლოგიის კვლევითი ცენტრის პრეზენტაცია.
გლაციოლოგიის კვლევითი ცენტრი კომპლექსურად შეისწავლის მყინვარებს, კრიოსფეროსა და კლიმატის ცვლილებით გამოწვეულ პროცესებს.
ცენტრის მთავარი მიზანია საქართველოსა და კავკასიის მყინვარების სისტემური მონიტორინგი და გლაციოლოგიური საფრთხეების შეფასება. ცენტრის თაოსნობით განხორციელდება მრავალწლიანი კვლევითი პროგრამები, საერთაშორისო პროექტები, სტუდენტური და სადოქტორო ინიციატივები, ასევე მაღალი დონის სამეცნიერო ღონისძიებები.
ცენტრის საქმიანობის ძირითადი მიმართულებები:

თანამედროვე გლაციოლოგიური კვლევები;
დისტანციური ზონდირება;
საველე ექსპედიციები;
გეომორფოლოგიური ანალიზი;
კლიმატური მოდელირება.

დღეს, როდესაც კლიმატის ცვლილება მნიშვნელოვნად აჩქარებს მყინვარების დეგრადაციას და ზრდის ბუნებრივი საფრთხეების რისკს, მსგავსი ცენტრის შექმნა უმნიშვნელოვანესი ნაბიჯია როგორც მეცნიერების, ისე ქვეყნის მდგრადი განვითარების მიმართულებით. ცენტრი ხელს შეუწყობს საერთაშორისო სამეცნიერო თანამშრომლობის გაღრმავებას, ახალგაზრდა მკვლევართა განვითარებასა და საქართველოს ინტეგრაციას გლობალურ გლაციოლოგიურ კვლევით სივრცეში.
პრეზენტაციას გაუძღვება ლევან ტიელიძე, ილიას სახელმწიფო უნივერსიტეტის ასოცირებული პროფესორი გლაციოლოგიის მიმართულებით. ახლახან იგი აირჩიეს საერთაშორისო გლაციოლოგიური საზოგადოების (International Glaciological Society) მმართველობითი საბჭოს წევრად. 1936 წელს ლონდონში დაფუძნებული საერთაშორისო გლაციოლოგიური საზოგადოება ერთ-ერთი წამყვანი პროფესიული ორგანიზაციაა კრიოსფეროს კვლევის მიმართულებით და აერთიანებს მეცნიერებს, რომლებიც მსოფლიო მასშტაბით სწავლობენ თოვლსა და ყინულოვან სისტემებს.
პროფესორი ტიელიძე გასულ კვირას აირჩიეს საერთაშორისო სამეცნიერო ჟურნალ Remote Sensing-ის რედაქტორად. გამოცემა ეძღვნება მთის მყინვარებისა და ანტარქტიკის მყინვარული ფარების დინამიკის თანამედროვე კვლევებს.
დრო: 29 მაისი, 16:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ი. ჭავჭავაძის გამზ. N45
დასწრება თავისუფალია.

Copy Break – ქოფირაითინგული შესვენება
2026-05-29 18:00 - 19:00
29 მაისს, 18:00 საათზე, ილიას სახელმწიფო უნივერსიტეტის G106 აუდიტორიაში ილიაუნის საზოგადოებასთან ურთიერთობის სამაგისტრო პროგრამის კურსდამთავრებულებისა და სტუდენტების ორგანიზებით გაიმართება ღონისძიება Copy Break – ქოფირაითინგული შესვენება.
პროექტი მიზნად ისახავს ქოფირაითინგის, როგორც მარკეტინგული და სტრატეგიული კომუნიკაციის საშუალების, პოპულარიზაციას. სხვადასხვა სფეროს პროფესიონალები განიხილავენ, რა როლი აქვს ქოფირაითინგს სარეკლამო რგოლების იდეისა და სცენარის შემუშავების, ვებგვერდების შექმნის, ციფრულ კამპანიებსა და კრეატიულ პროცესებში. მომხსენებლები დაინტრესებულ მსმენელს გაუზიარებენ წარმატებულ კამპანიებს.
სპიკერები

შოთა ჩინჩალაძე – ბრენდის სტრატეგი და ბრენდის სტრატეგიის პირველი ქართული წიგნის ავტორი
სანდრო ციცქიშვილი – Supermarket Agency-ის თანადამფუძნებელი და კრეატიული დირექტორი
ეთო მერებაშვილი – მარკეტინგის სტრატეგი და მომხმარებლის ქცევის ექსპერტი. Socialsharks Georgia-ს გენერალური მენეჯერი
გიორგი კვიტატიანი – Joyboy Creative Studio-ს თანადამფუძნებელი და კრეატიული დირექტორი
ვახტანგ დავითაშვილი – McCann Tbilisi-ის ქოფირაითერი
იოსებ ბესტაევი – მარკეტერი
სალი ნიკოლაიშვილი – არტდირექტორი

ღონისძიების მხარდამჭერები: ილიას სახელმწიფო უნივერსიტეტი, „კახთა ბატონი“, „მუსიკის სახლი“, „გიზგიზი“, „Snacky“, Bakuriani Inn, Dreamland Oasis, „Red Bull“
სამუშაო ენა: ქართული
დრო: 29 მაისი, 18:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.
2026

ვორკშოპი “Advanced Marine Monitoring for the Sustainable Blue Economy of the Black Sea”
2026-05-30 09:30 - 15:00
30 მაისს, 10:00 საათზე, ილიას სახელმწიფო უნივერსიტეტის G106 დარბაზში ახალგაზრდა მკვლევრების, მაგისტრატურისა და დოქტორანტურის სტუდენტებისთვის Interreg NEXT Black Sea Basin Programme-ის მიერ მხარდაჭერილი პროექტ EfxINNOs-ის ფარგლებში გაიმართება ვორკშოპი “Advanced Marine Monitoring for the Sustainable Blue Economy of the Black Sea” („თანამედროვე საზღვაო მონიტორინგი შავი ზღვის მდგრადი ლურჯი ეკონომიკის განვითარებისთვის“).
მონაწილენი დეტალურად განიხილავენ დისტანციური ზონდირებით ქლოროფილის კონცენტრაციის გამოთვლის მეთოდოლოგიას, ასევე ჩატარდება in situ კვლევის ზოგიერთი პრაქტიკული ანალიზი.
ვორკშოპს გაუძღვებიან:

ქეთევან კუპატაძე, ილიას სახელმწიფო უნივერსიტეტის პროფესორი ქიმიისა და ბიოქიმიის მიმართულებით;
ნუცა მეღვინეთუხუცესი, ილიას სახელმწიფო უნივერსიტეტის ბოტანიკის ინსტიტუტის მეცნიერ-თანამშრომელი, GIS-ლაბორატორიის გეოინფორმატიკის სპეციალისტი;
აიშე გაზიჰანი, დოქტორი, პროფესორი, AG Marine Solutions / AGMS (დისტანციურად ჩაერთვება).

აუცილებელია, ყველა მონაწილეს თან ჰქონდეს პერსონალური ლეპტოპი, რომელშიც წინასწარ იქნება დაინსტალირებული პროგრამა SNAP.
პროგრამა უფასოა და მისი ჩამოტვირთვა შეგიძლიათ შემდეგი ბმულიდან: https://step.esa.int/main/download/snap-download/
რეგისტრაციის წესი
დასწრების მსურველებმა 2026 წლის 25 მაისის ჩათვლით წინასწარ უნდა გაიარონ რეგისტრაცია ელექტრონულ ბმულზე: https://forms.gle/T7sawMQddcZYhg9c8
მონაწილეთა რაოდენობა შეზღუდულია.
სამუშაო ენები: ქართული, ინგლისური
დრო: 30 მაისი, 09:30 საათი – რეგისტრაცია
10:00-15:00 საათი – ვორკშოპი (გათვალისწინებულია ორი შესვენება)
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
2026

როგორ იყენებენ ხელოვნურ ინტელექტს Wordpress-ში – TBILISI WORDPRESS MEETUP-ის ღონისძიებათა ციკლი
2026-05-30 15:00 - 17:00
30 მაისს, 15:00 საათზე, წიგნის სახლში „ლიგამუსი” WordPress Tbilisi Meetup-ის ღონისძიებათა ციკლის ფარგლებში გაიმართება მეშვიდე შეხვედრა თემაზე „როგორ იყენებენ ხელოვნურ ინტელექტს WordPress-ში“.
მომხსენებლები:
ალექსანდრე ჩომახიძე, „WordPress სპეციალისტი AI ეპოქაში: კონტენტი, SEO, ავტომატიზაცია და AI Search Readiness“;
დიმიტრი გოგელია, „როგორ დავწეროთ WordPress-ის პლაგინი AI-ის დახმარებით“;
ნატალია გოგიაშვილი, „AI, როგორც თანადეველოპერი — ჰუმანიტარის გამოცდილება“.
რეგისტრაციისთვის მიჰყევით ბმულს: https://shorturl.at/arTuW
სამუშაო ენა: ქართული
დრო: 30 მაისი, 15:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

ვარშავის სიცოცხლის შემსწავლელ მეცნიერებათა უნივერსიტეტის მკვლევრების საჯარო ლექციები
2026-06-02 15:00 - 17:00
2 ივნისს, 15:00 საათზე, ილიას სახელმწიფო უნივერსიტეტის G106 დარბაზში ვარშავის სიცოცხლის შემსწავლელ მეცნიერებათა უნივერსიტეტის (WULS-SGGW) კვების მეცნიერებათა ინსტიტუტის ქიმიის დეპარტამენტის მკვლევრები აგნეშკა გურსკა და ევა მაიევსკა საჯარო ლექციებს წაიკითხავენ.
კანცეროგენების დეფინიცია და კლასიფიკაცია, კანცეროგენეზი, კანცეროგენები საკვებ პროდუქტებში
მომხსენებლები მიმოიხილავენ საკვების უვნებლობასა და ქიმიურ ტოქსიკოლოგიას. მსმენელი გაეცნობა კანცეროგენეზის ბიოლოგიურ მექანიზმებს (როგორ ტრანსფორმირდება ჯანსაღი უჯრედები სიმსივნურ უჯრედებად). მკვლევრები ხაზს გაუსვამენ პოპულარულ საკვებ პროდუქტებში არსებულ სპეციფიკურ, ბუნებრივად ან გადამუშავების შედეგად წარმოქმნილ კანცეროგენებს, რაც მსმენელს შეუქმნის წარმოდგენას, როგორ მოქმედებს კვებითი არჩევანი და გადამუშავების მეთოდები ტოქსიკოლოგიურ რისკებზე.
ბალახოვანი მცენარეების დეფინიცია, კლასიფიკაცია და თვისებები
ორგანულ ქიმიასა და კვების მეცნიერებაზე დაყრდნობით მომხსენებლები ყურადღებას გაამახვილებენ ბოტანიკური კომპონენტების მდიდარ სამყაროზე. ჩამოაყალიბებენ მკაფიო ჩარჩოს სხვადასხვა ბალახოვანი მცენარის დეფინიციისა და კატეგორიზაციისთვის, მათი ქიმიური და ბოტანიკური პროფილების საფუძველზე. მიმოიხილავენ ამ მცენარეების განსაკუთრებულ თვისებებს, კერძოდ, მათ ბიოაქტიურ ნაერთებს, ანტიოქსიდანტურ პოტენციალსა და პრაქტიკულ გამოყენებას პროდუქტების კონსერვაციაში, გაჯანსაღებასა და ფუნქციური კვების პროდუქტების განვითარებაში.
სამუშაო ენა: ინგლისური
დრო: 2 ივნისი, 15:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

ანთროპოლოგ გიორგი ჭეიშვილის ონლაინლექცია „უცნაური ნაშთები: ნანგრევები და მიკუთვნებულობა ჩრდილო-აღმოსავლეთ თურქეთში“
2026-06-02 17:00 - 19:00
2 ივნისს,17:00 საათზე, ილიას სახელმწიფო უნივერსიტეტის ანთროპოლოგიის კვლევითი ცენტრისა და სოციალური და კულტურული ანთროპოლოგიის სადოქტორო პროგრამის ორგანიზებით მკვლევარი გიორგი ჭეიშვილი ონლაინ წაიკითხავს საჯარო ლექციას „უცნაური ნაშთები: ნანგრევები და მიკუთვნებულობა ჩრდილო-აღმოსავლეთ თურქეთში“.
ანთროპოლოგიური კვლევები განიხილავს ნანგრევებს როგორც ხიდს, რომელიც ადამიანებს აკავშირებს კონკრეტულ ისტორიულ ეპოქასთან ან კონკრეტულ არმყოფ „სხვასთან“. მაგრამ რა ხდება, როცა ვერც ის ეპოქა და ვერც ის ადამიანები ვერ იდენტიფიცირდებიან?
ლექცია ეძღვნება თურქეთის ჩრდილო-აღმოსავლეთ სასაზღვრო ზოლში მცხოვრებ ეთნიკურად ქართველ თურქ მოქალაქეებს. მომხსენებელი ამ სოფლების ეკლესიის ნანგრევებს განიხილავს როგორც აქტიურ სივრცეებს, რომლებიც არღვევს დროისა და უწყვეტობის ჩვეულებრივ წარმოდგენებს და ეწინააღმდეგება წარსულთან მიმართების ორ ყველაზე გავრცელებულ გზას – მითვისებასა და ექსტერნალიზაციას.
მეცნიერის აზრით, ეს გადაუჭრელი ორაზროვნება ნანგრევებს უცნაურ ხასიათს სძენს და მათ აქცევს სივრცეებად, რომლებიც ეწინააღმდეგება კატეგორიზაციის ორივე გზას; აჩვენებს, როგორ იძენს ეს ნანგრევები პოლიტიკურ სიცოცხლეს სწორედ იმ ისტორიებისადმი წინააღმდეგობით, რომლებსაც ადგილობრივი მოსახლეობა საკუთრად მიიჩნევს. ავითარებს იდეას, რომ ეს ნანგრევები თავისი არსებობით უხმოდ არღვევს არა მხოლოდ წარსულის აღქმას, არამედ იმასაც, როგორ წარმოუდგენიათ ადამიანებს საკუთარი უფლება – ეკუთვნოდნენ თავიანთ უშუალო საცხოვრებელ ადგილს, უფრო ფართოდ კი – თურქ ერს.
გიორგი ჭეიშვილი სოციალური ანთროპოლოგი და უტრეხტის უნივერსიტეტის პოსტდოქტორანტია. 2022 წელს ბერგენის უნივერსიტეტში მიენიჭა დოქტორის ხარისხი. 2023 და 2025 წლებში ოქსფორდის უნივერსიტეტში იმყოფებოდა სამეცნიერო სტიპენდიით.
მისი კვლევის ინტერესები მოიცავს საზღვრებსა და სასაზღვრო პრაქტიკებს, სახელმწიფოს, ტერიტორიულობასა და ფიზიკური საზღვრის ურთიერთობას სოციალურ საზღვრებთან თურქულ-ქართულ სასაზღვრო ზოლში.
ამჟამად ევროპული კვლევების საბჭოს (ERC) მიერ დაფინანსებული პროექტის, INFRAEMPIRE-ის ფარგლებში სწავლობს თურქული ინფრასტრუქტურული განვითარების გავლენას ქალაქ ბათუმზე. აინტერესებს, როგორ იკვეთება ინფრასტრუქტურა და გეოპოლიტიკა ყოველდღიურ ცხოვრებაში, აყალიბებს სამომავლო წარმოდგენებს და ქმნის ძალაუფლების დინამიკის ახალ ფორმებს.
ლექციაზე დასწრების მსურველები დაუკავშირდით ორგანიზატორს ელ ფოსტაზე mariam.darchiashvili@iliauni.edu.ge
სამუშაო ენა: ქართული
დრო: 2 ივნისი, 17:00 საათი

ფილოსოფიური სემინარი – ელენე ლადარიას მოხსენება „ჭეშმარიტების თეორია ამერიკულ პრაგმატიზმსა და ადრეულ საბჭოთა აზრში: ევროპისგან ეპისტემოლოგიური დეკოლონიზაციის ორი პარალელური პროექტი“
2026-06-04 16:00 - 18:00
4 ივნისს, 16:00 საათზე, ილიას სახელმწიფო უნივერსიტეტის S800 დარბაზში ილიაუნის ასოცირებული პროფესორი ელენე ლადარია ფილოსოფიის სემინარის ფარგლებში წაიკითხავს მოხსენებას „ჭეშმარიტების თეორია ამერიკულ პრაგმატიზმსა და ადრეულ საბჭოთა აზრში: ევროპისგან ეპისტემოლოგიური დეკოლონიზაციის ორი პარალელური პროექტი“.
საბჭოთა კავშირში 40-იან წლებში ყალიბდება და მომდევნო ათწლეულებში მყარდება აზრი, რომ პრაგმატიზმი მტრული იდეოლოგიის გამომხატველი, კერძოდ „კაპიტალიზმის იმპერიალისტური ფაზის ანგლოამერიკული ბურჟუაზიული“, ფილოსოფიაა. ცხადია, საბჭოელთა დამოკიდებულება პრაგმატიზმთან კრიტიკულობას მოკლებული არც 20-30-იან წლებში ყოფილა, თუმცა ამ პერიოდში კრიტიკა ნაკლებად სწორხაზოვნად გამოიხატებოდა.
სემინარზე წარმოდგენილი იქნება კვლევითი პროექტი, რომელიც მიზნად ისახავს ადრეული საბჭოთა ტექსტებისა და მათში პრაგმატიზმთან გადაკვეთის ანალიზით აღადგინოს თეორიული დაძაბულობები, რომლებიც ორ პოზიციას შორის განსხვავების ნაცვლად მათ შორის საშიში სიახლოვითაა გამოწვეული.
კლასიკურ ამერიკულ პრაგმატიზმსა და ადრეულ საბჭოთა ფილოსოფიურ თუ სამეცნიერო აზრს შორის ეს სიახლოვე ვლინდება არა მხოლოდ თეორიულ დონეზე (ჭეშმარიტების თეორია, მეტაფიზიკის უარყოფა), არამედ იმაშიც, რომ ორივე განმსჭვალულია, ერთი მხრივ, გეოგრაფიული და ისტორიული თვითრეპრეზენტირების წესით და, მეორე მხრივ, მომავალთან დაკავშირებული პოლიტიკური პროექტებით (დემოკრატია და კომუნიზმი); ნაჩვენები იქნება, რომ ორივე ცდილობს დაფუძნდეს როგორც შედეგი ევროპისგან მოწყვეტისა და ეპისტემოლოგიური კოლონიურობის დაძლევისა, რაზეც პირდაპირ საუბრობენ.
სამუშაო ენა: ქართული
დრო: 4 ივნისი, 16:00 საათი
ადგილმდებარეობა: ილიას სახელმწიფო უნივერსიტეტის S800 დარბაზი, გ. წერეთლის გასასვლელი N1-3
დასწრება თავისუფალია.

ნატოს დღეები ილიაუნიში – საჯარო ლექცია და ჩრდილოატლანტიკური საბჭოს სიმულაციური თამაში
2026-06-04 17:00 - 19:00
4 ივნისს, 17:00 საათზე, ილიას სახელმწიფო უნივერსიტეტის G106 დარბაზში ნატოს სამეკავშირეო ოფისის პოლიტიკური და სახალხო დიპლომატიის გუნდის ხელმძღვანელი გვანცა ლოლაძე წაიკითხავს საჯარო ლექციას ჩრდილოატლანტიკური საბჭოს შესახებ.
შეხვედრა ნატოს დღეების შესახებ საინფორმაციო კამპანიის ნაწილია და ჩრდილოატლანტიკური საბჭოს (NAC) ინტერაქტიულ სიმულაციურ სავარჯიშოსაც მოიცავს.
ლექციის შემდეგ მონაწილეები ჩაერთვებიან ნატოს სიმულაციურ პროცესში.
ღონისძიების მთავარი მიზანია, სტუდენტებს საინტერესო ფორმატით, პრაქტიკულად გააცნოს ნატოს სამუშაო პრინციპები, ორგანიზაციაში გადაწყვეტილების მიღების პროცესები და საერთაშორისო უსაფრთხოებისა და დიპლომატიის მნიშვნელოვანი საკითხები.
სამუშაო ენა: ქართული
დრო: 4 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

სტარტაპის აქსელერატორების შეხვედრა – Accelerators Showcase
2026-06-04 18:00 - 20:00
4 ივნისს, 18:00 საათზე, ილიაუნის თეატრში გაიმართება Startup Grind-ის ღონისძიება „სტარტაპის აქსელერატორების შეხვედრა“, რომელშიც მონაწილეობას მიიღებენ ცნობილი აქსელერატორები: 500 Global, Plug and Play, 2080 Ventures და Startupbootcamp Georgia.
სტუდენტები, პროფესორ-მასწავლებლები და თანამშრომლები შეხვდებიან მსოფლიოს წამყვანი აქსელერატორების წარმომადგენლებს და გაიგებენ, როგორ შეიძლება მათი სტარტაპი გლობალური პროგრამების ნაწილი გახდეს.
მოწვეული მომხსენებლები აუდიტორიას დეტალურად გაუზიარებენ ინფორმაციას, რას ეძებენ აქსელერატორები სტარტაპებში, როგორ მუშაობს მათი პროგრამები, რა ტიპის მხარდაჭერასა და დაფინანსებას სთავაზობენ გუნდებს და როგორ მიმდინარეობს შერჩევისა თუ განაცხადის შეტანის პროცესი.
ღონისძიება განსაკუთრებით საინტერესო იქნება სტუდენტებისთვის, ახალგაზრდა დამფუძნებლებისთვის, მკვლევრებისა და ტექნოლოგიების, ინოვაციებისა თუ სტარტაპების სფეროთი დაინტერესებული პირებისთვის.
ილიაუნის სტუდენტების, პროფესორ-მასწავლებლებისა და თანამშრომლებისთვის შეხვედრაზე დასწრება თავისუფალია.
მონაწილეობის მისაღებად აუცილებელია წინასწარი რეგისტრაცია: https://shorturl.at/JN9Dn
სამუშაო ენა: ქართული
დრო: 4 ივნისი, 18:00 საათი
ადგილმდებარეობა: ილიაუნის თეატრი, ი. ჭავჭავაძის გამზ. N32

ვორკშოპი „იაპონური სამოსი, იაპონური კალიგრაფია (შოდო) და ორიგამის ხელოვნება“
2026-06-05 13:00 - 15:00
5 ივნისს, 13:00 საათზე, ილიას სახელმწიფო უნივერსიტეტის G106 დარბაზში ილიაუნის ასოცირებული პროფესორი ჯაბა მესხიშვილი და იაპონური ენის მოწვეული ლექტორი ნაცუმი ინოუე გამართავენ ერთობლივ ვორკშოპს.
იაპონური ენისადმი მიძღვნილი ღონისძიების ორგანიზატორია ილიაუნის აღმოსავლეთმცოდნეობის ინსტიტუტის იაპონური ცენტრი.
მონაწილეები დეტალურად გაეცნობიან ინფორმაციას იაპონური სამოსის, კალიგრაფიისა და ორიგამის შესახებ, მოირგებენ ტრადიციულ იაპონურ სამოსს, ექნებათ შესაძლებლობა, სპეციალური იაპონური ფუნჯებით დაწერონ იეროგლიფები (შოდო) და დაამზადონ ქაღალდის ფიგურები (ორიგამის ხელოვნება).
კითხვების შემთხვევაში დაუკავშირდით ორგანიზატორს ელფოსტაზე: jaba.meskhishvili@iliauni.edu.ge
დრო: 5 ივნისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

„ჩვენი ოთახი“ – ქალთა გაძლიერების, ცნობიერების ამაღლებისა და ურთიერთმხარდაჭერის დღეები ილიაუნიში
2026-06-08 14:00 - 17:00
8 ივნისს ილიას სახელმწიფო უნივერსიტეტში იწყება ქალთა გაძლიერების, ცნობიერების ამაღლებისა და ურთიერთმხარდაჭერის დღეები „ჩვენი ოთახი“ ილიაუნის ქალთა გაძლიერების ალუმნი ქსელის ორგანიზებით.
გარემოში, რომელშიც ქალთა უფლებებზე საუბარს ხშირად აფერხებს დეზინფორმაცია, სტერეოტიპები და სოციალური სტიგმა, „ჩვენი ოთახი“ მიზნად ისახავს, შექმნას უსაფრთხო და ცოდნაზე დაფუძნებული მხარდამჭერი სივრცე ფემინისტური ცოდნის, ქალთა ისტორიული გამოცდილების, ზრუნვის პრაქტიკის, სხეულებრივი ავტონომიის, ძალადობის ამოცნობისა და უსაფრთხოების საკითხებზე სასაუბროდ.
8-16 ივნისს გაიმართება 4 თემატური შეხვედრა:

8 ივნისი, 14:00 საათი – ლექცია „ქალთა მოძრაობის ისტორია დასავლეთსა და საქართველოში“
მომხსენებელი: ეკატერინე აღდგომელაშვილი, ქალთა უფლებადამცველი, მკვლევარი, ტრენერი
ლექცია-დისკუსია დაეთმობა ქალთა მოძრაობის ისტორიულ განვითარებას. შეხვედრის მიზანია გააქარწყლოს მითი, თითქოს ფემინიზმი და ქალთა უფლებრივი თანასწორობის იდეები საქართველოში მხოლოდ 1990-იანი წლებიდან გაჩნდა. მონაწილეები იმსჯელებენ XIX–XX საუკუნეების ქართულ ფემინისტურ აზროვნებაზე, პირველი რესპუბლიკის პერიოდზე, საბჭოთა მემკვიდრეობასა და პოსტსაბჭოთა გამოწვევებზე.

9 ივნისი, 14:00 საათი – ლექცია „ქალის სახე და სიმბოლიკა უძველეს შუამდინარულ ცივილიზაციებში“
მომხსენებელი: ნონა ღურჭუმელიძე, თსუ-ის მაგისტრანტი ასირიოლოგიის მიმართულებით
მომხსენებელი განიხილავს, როგორ აღიქვამდნენ ქალს წინაბერძნულ და პრექრისტიანულ შუამდინარულ კულტურებში. მსმენელს გააცნობს იშთარის სახესა და სიმბოლიკას, ასევე ენჰედუანას, ლიტერატურის ისტორიაში პირველ ცნობილ ავტორს, და მის ნაწარმოებს „ჰიმნებს იშთარის მიმართ“.

11 ივნისი, 12:00 საათი – ღია სესია „პარტნიორის მხრიდან ძალადობის (IPV) გააზრება და მასზე რეაგირება“
ფასილიტატორი: სალომე შიუკაშვილი, ფსიქოლოგი
ღია სესია დაეთმობა პარტნიორის მხრიდან ძალადობის საკითხის ფსიქოსოციალური კუთხით განხილვას. შეხვედრა მოიცავს დიალოგს, რეალური შემთხვევების განხილვასა და აუდიტორიის აქტიურ მონაწილეობას.

16 ივნისი, 14:00 საათი – ვორკშოპი Power Hour ქალთა გაძლიერებისა და უსაფრთხოების საკითხებზე
ტრენერები: ნატალი გოგინაშვილი, მზეო კანდელაკი – ორგანიზცია „ფუსფუსი“
ვორკშოპის მონაწილეები გაეცნობიან თავდაცვის საბაზისო პრინციპებს, სხეულის ენას, ხმის გამოყენებას, ვერბალურ თავდაცვას, პირადი საზღვრების მკაფიოდ გამოხატვასა და საფრთხეზე სხეულის ავტომატურ რეაქციებს.

შეხვედრების ხანგრძლივობა 2 საათია.
სტუდენტებს, რომლებიც დაესწრებიან მინიმუმ სამ შეხვედრას ქალთა გაძლიერებისა და ფემინისტური ზრუნვის პრაქტიკების მიმართულებით, გადაეცემათ სერტიფიკატი.
რეგისტრაციის ბოლო ვადაა 5 ივნისი.
სარეგისტრაციო ფორმა: https://forms.gle/18G1XRaApJXEi2vB6
სამუშაო ენა: ქართული
დრო: 8, 9, 11, 16 ივნისი
ადგილმდებარეობა: ილიას სახელმწიფო უნივერსიტეტის S800 აუდიტორია (უმაღლესი კვლევების ცენტრი), გ. წერეთლის გასასვლელი N1-3

დოქტორ კლემენ იერინას საჯარო ლექცია „მურა დათვის კონსერვაცია და ადამიანთან კონფლიქტის პრევენცია“
2026-06-09 17:00 - 20:00
9 ივნისს, 17:00 საათზე, ილიას სახელმწიფო უნივერსიტეტის S800 აუდიტორიაში ლუბლიანის უნივერსიტეტის პროფესორი, დოქტორი კლემენ იერინა წაიკითხავს საჯარო ლექციას „მურა დათვის კონსერვაცია და ადამიანთან კონფლიქტის პრევენცია“.
მურა დათვს შეუძლია გადარჩეს განსხვავებულ გარემო პირობებში – მონღოლეთის კლდოვანი უდაბნოებიდან ჩრდილოეთის ტუნდრამდე, თუმცა მისი ამჟამინდელი გავრცელების მთავარი და ხშირად ყველაზე შემზღუდველი ფაქტორია ადამიანთან კონფლიქტი. წარმატებული და გრძელვადიანი კონსერვაციის ერთ-ერთი უმთავრესი წინაპირობა სწორედ ამ კონფლიქტების ეფექტური პრევენციაა.
მომხსენებელი განსაკუთრებულ ყურადღებას დაუთმობს სლოვენიის მაგალითს, სადაც კომპლექსური ღონისძიებების შედეგად მოხერხდა მსოფლიოში ერთ-ერთი ყველაზე მაღალი სიმჭიდროვის მქონე მურა დათვის სიცოცხლისუნარიანი პოპულაციის შენარჩუნება. შეხვედრის მიზანია დათვების ეფექტური კონსერვაციული მართვისა და მონიტორინგის სისტემების ჩვენება და აღნიშნული მიდგომების საქართველოსა და ფართო კავკასიის რეგიონში გადმოტანის (ტრანსფერის) შესაძლებლობათა განხილვა.
პრეზენტაციის ძირითადი თემები

ადამიანსა და დათვს შორის არსებული სხვადასხვა ტიპის კონფლიქტებისა და მათი გამომწვევი მიზეზების მიმოხილვა;
კონფლიქტების პრევენციული ღონისძიებები (ორგანული ნარჩენების, შინაური ცხოველებისა და საფუტკრეების დაცვა, მეცხვარე ძაღლების გამოყენება, ყურადღების გადამტანი გამოკვება და ადგილობრივი მოსახლეობის განათლება);
სამართლებრივი დებულებები, განხორციელების მეთოდები და სელექციური ნადირობის (Culling – ველური ბუნებიდან ცალკეული ცხოველების სამიზნედ შერჩევა) ეფექტურობა სახეობის გრძელვადიანი კონსერვაციის უზრუნველსაყოფად.

დოქტორი კლემენ იერინა ლუბლიანის უნივერსიტეტის ბიოტექნიკური ფაკულტეტის (სატყეო საქმის დეპარტამენტი) სრული პროფესორია. მისი კვლევის სფეროა მონიტორინგის მეთოდებისა და გეოინფორმაციული სისტემების (GIS) განვითარება, ველური ბუნების ადაპტური მართვის მიდგომებსა და ადამიანებსა და ველურ ბუნებას შორის არსებული კონფლიქტების შემცირების სტრატეგიები. პროფესორი იერინა ბუნების დაცვის საერთაშორისო კავშირის (IUCN) ევროპის მსხვილი მტაცებლების ინიციატივის წარმომადგენელი და დათვების შემსწავლელ სპეციალისტთა ჯგუფის წევრია. მას აქვს სახეობების დაცვის ევროპული სამართლებრივი ჩარჩოსა და გლობალური მართვის სისტემების საფუძვლიანი ცოდნა და უდიდესი გამოცდილება როგორც ეროვნული, ისე საერთაშორისო მართვის გეგმების შემუშავებაში.
სამუშაო ენა: ინგლისური
დრო: 9 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის გასასვლელი N1-3
დასწრება თავისუფალია.

ფილოსოფიური სემინარი – ნინო აბესაძის მოხსენება „საფუძველი, მტკიცებულება და ჯეიმსიანური ეპისტემოლოგიის ლიმიტები"
2026-06-11 16:00 - 18:00
11 ივნისს, 16:00 საათზე, ილიას სახელმწიფო უნივერსიტეტის S800 დარბაზში ს. წერეთლის ფილოსოფიის ინსტიტუტის ასისტენტ-მკვლევარი ნინო აბესაძე ფილოსოფიის სემინარის ფარგლებში წაიკითხავს მოხსენებას „საფუძველი, მტკიცებულება და ჯეიმსიანური ეპისტემოლოგიის ლიმიტები“.
უილიამ ჯეიმსის მიხედვით, რწმენის შეძენა ზოგჯერ აუცილებელი წინაპირობაა ამ რწმენის სასარგებლო მტკიცებულების მოპოვებისთვის. მსგავსი რწმენების მთავარი მაგალითებია რელიგიური და მორალური რწმენა.
მომხსენებელი ჯეიმსის პოზიციას საფუძველსა და მტკიცებულებას შორის ახალი განსხვავების შემოტანით დააზუსტებს. აჩვენებს, რომ, ჯეიმსის მიხედვით, ადამიანს მტკიცებულების გარეშე დებულების დაჯერების კარგი საფუძველი შეიძლება ჰქონდეს მხოლოდ იმ შემთხვევაში, თუ თავად რწმენა რელევანტურ მტკიცებულებას წარმოშობს.
მომხსენებელი ასევე განიხილავს პირობას, რომლის მიხედვითაც ეს მიდგომა სარწმუნოა მეცნიერულ კონტექსტში, თუმცა არ არის დამაჯერებელი რელიგიური რწმენის შემთხვევაში. მეცნიერული რწმენა გულისხმობს საჯაროობას, შედეგების განმეორებადობასა და თვითშესწორებას, რაც ბრმა რწმენას ეპისტემურად გადამოწმებადს ხდის. რელიგიური რწმენა კი, როგორც წესი, პირად და ტრადიციულ გამოცდილებაზეა დამოკიდებული, რაც თვითდადასტურების შეცდომის რისკებს აჩენს. შესაბამისად, ჯეიმსის პოზიცია შეიძლება მართებული იყოს მეცნიერული რწმენების, მაგრამ მცდარი – რელიგიური რწმენების შემთხვევაში.
სამუშაო ენა: ქართული
დრო: 11 ივნისი, 16:00 საათი
ადგილმდებარეობა: ილიას სახელმწიფო უნივერსიტეტი, S800 დარბაზი, გ. წერეთლის გასასვლელი N1-3
დასწრება თავისუფალია.

დოქტორანტ ნეა სოლანდერის საჯარო ლექცია „ევროკავშირის მიერ დემოკრატიის ხელშეწყობის ეფექტიანობა ევროპის სამეზობლოში“
2026-06-11 19:00 - 20:00
11 ივნისს, 19:00 საათზე, წიგნის სახლში „ლიგამუსი“ ვიურცბურგის (გერმანია) იულიუს მაქსიმილიანის უნივერსიტეტის მკვლევარი, დოქტორანტი ნეა სოლანდერი წაიკითხავს საჯარო ლექციას „ევროკავშირის მიერ დემოკრატიის ხელშეწყობის ეფექტიანობა ევროპულ სამეზობლოში“.
მომხსენებელი ისაუბრებს Horizon Europe-ის პროექტ EMBRACE-ის ძირითად მიგნებებზე. პროექტი იკვლევდა ევროკავშირის მიერ დემოკრატიის ხელშეწყობის პერსპექტივებსა და დაბრკოლებებს ევროპის სამეზობლოში.
სამუშაო ენა: ინგლისური
დრო: 11 ივნისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი N32
დასწრება თავისუფალია.

დებატები ევროპაზე – თბილისი 2026
2026-06-12 15:30 - 17:00
12-13 ივნისს „დებატები ევროპაზე – თბილისი 2026“ თბილისში იწვევს ცნობილ მწერლებს, მეცნიერებს, მკვლევრებსა და ჟურნალისტებს თავისუფლების, ისტორიისა და დემოკრატიის აქტუალურ საკითხებზე მსჯელობისთვის. რა გამოწვევების წინაშეა დღეს ევროპა საქართველოს გადმოსახედიდან?
დღეს ევროპაში ძნელად მოიძებნება სხვა ქალაქი, სადაც ევროპულ ღირებულებებს, მათ შორის დემოკრატიას, კანონის უზენაესობასა და პირად თავისუფლებას, ასე მძაფრად ესხმოდნენ თავს და ამავე დროს ასე მტკიცედ იცავდნენ, როგორც თბილისში. 2022 წლიდან, უკრაინაში რუსეთის სრულმასშტაბიანი შეჭრის შემდეგ, საქართველო იქცა ავტორიტარულ და დემოკრატიულ ძალებს შორის უწყვეტი დაპირისპირების სივრცედ, სადაც ევროპის სახელი და იდეა მუდმივი ბრძოლისა და დავის საგანია.
ამ ვითარებაში „დებატები ევროპაზე“ განსაკუთრებით მნიშვნელოვნად მიიჩნევს სოლიდარობა გამოხატოს იმ ადამიანებისა და ინსტიტუციების – მწერლების, გამომცემლების, ჟურნალისტების, აკადემიური წრეებისა და სამოქალაქო საზოგადოების წარმომადგენლების – მიმართ, რომლებიც საქართველოში დემოკრატიულ ღირებულებებსა და ადამიანის ფუნდამენტურ უფლებებს იცავენ.
12-13 ივნისს თბილისი ევროპის ხელახლა გააზრების მნიშვნელოვან სივრცედ იქცევა. საქართველოში, ევროპის ხშირად უგულებელყოფილ ზღვარზე, დებატების დროს, ლექციებსა და შეხვედრებზე წამყვანი მოაზროვნეები იმსჯელებენ ისტორიის, თავისუფლებისა და ევროპის მომავლის შესახებ.
უცხოელი პროფესიონალები ქართველ კოლეგებთან ერთად გამართავენ დისკუსიებს, განიხილავენ იმ იდეებსა და ღირებულებებს, რომლებმაც ხანგრძლივი ისტორიის განმავლობაში ევროპა ჩამოაყალიბა და იმსჯელებენ, რა როლი ჰქონდა და დღესაც აქვს საქართველოს ევროპის წარსულში, აწმყოსა და მომავალში.

12 ივნისი | საჯარო დისკუსიები ილიას სახელმწიფო უნივერსიტეტში
მისასალმებელი სიტყვები

ნინო დობორჯგინიძე, ილიას სახელმწიფო უნივერსიტეტის რექტორი
ზანე რუნგულე, საქართველოში ევროკავშირის წარმომადგენლობის საქმეთა დროებითი რწმუნებული
კარლ ჰენრიკ ფრედრიკსონი, პროგრამის „დებატები ევროპაზე“ დირექტორი (შვედეთი/ავსტრია)

პანელური დისკუსია „ფიქრი, საუბარი და წერა ზეწოლის ქვეშ – აკადემიური თავისუფლება“
კარლ შლიოგელის მთავარი მოხსენება „ევროპის ისტორიისა და დღევანდელობის ახლებური გააზრება“
პანელური დისკუსია „ამბის დეცენტრალიზაცია, ისტორიის ხელახლა დაწერა“

13 ივნისი
თბილისის მიმართვა ევროპას – მიხალ ჰვორეცკის საჯარო გამოსვლა ილიას სახელმწიფო უნივერსიტეტში
სრული პროგრამა იხილეთ ბმულზე.
„დებატები ევროპაზე“ 2012 წლიდან, დაარსებიდან, სტუმრობდა ისეთ ქვეყნებს, სადაც ევროპის იდეა განსაკუთრებულად მნიშვნელოვანია და გამოწვევის წინაშე დგას. საერთაშორისო სადისკუსიო ფორუმებზე განიხილავს ევროპის დღის წესრიგის ყველაზე აქტუალურ საკითხებს და ხელს უწყობს კულტურულ და სოციალურ თემებზე თავისუფალ და ღია დებატებს. 2026 წელს დებატებს თბილისი მასპინძლობს.
ორგანიზატორები და მხარდამჭერები: ს. ფიშერის ფონდი, გერმანული ენისა და კულტურის აკადემია, ილიას სახელმწიფო უნივერსიტეტი, ლაიბნიცის ლიტერატურისა და კულტურის კვლევის ცენტრი, საქართველოს წიგნის ასოციაცია, საქართველოს პენცენტრი, ევროკავშირის წარმომადგენლობა საქართველოში, გერმანიის საელჩო საქართველოში, შვედეთის საელჩო საქართველოში, SCEEUS, გოტფრიდ მიხელმანის ფონდი, დასავლეთ-აღმოსავლეთის შეხვედრების ფონდი, Treuhand, Voxeurop
დეტალურად დებატების შესახებ: Tbilisi 2026 – Debates On Europe

სამუშაო ენები: ქართული, ინგლისური
დრო: 12-13 ივნისი
ადგილმდებარეობა: ილიას სახელმწიფო უნივერსიტეტის B201 დარბაზი, ი. ჭავჭავაძის გამზ. N32
დასწრება თავისუფალია.
მედია აკრედიტაციისთვის შეავსეთ სარეგისტრაციო ფორმა https://forms.gle/EMhSXAeJCjSTizvBA

პანელური დისკუსია „ფიქრი, საუბარი და წერა ზეწოლის ქვეშ – აკადემიური თავისუფლება“
2026-06-12 15:30 - 17:00
12 ივნისს, 15:30 საათზე, ილიას სახელმწიფო უნივერსიტეტის B201 დარბაზში გაიმართება პანელური დისკუსია სიტყვის თავისუფლების შესახებ „ფიქრი, საუბარი და წერა ზეწოლის ქვეშ – აკადემიური თავისუფლება“.
მთელ ევროპაში ირღვევა ფუნდამენტური დემოკრატიული თავისუფლებები, გამონაკლისს არც აკადემიური თავისუფლება წარმოადგენს – იქნება ეს ეკონომიკური თუ პოლიტიკური ზეწოლა, სტრუქტურული რეფორმები თუ „გამოსადეგი ცოდნის“ უპირატესობა „კრიტიკულ აზროვნებაზე“, სკოლები და უნივერსიტეტები თავდასხმის ობიექტები არიან. ქართველი და საერთაშორისო მეცნიერები იმსჯელებენ მიმდინარე საფრთხეებსა და მათ ისტორიულ წინაპირობებზე. არსებობს თუ არა აკადემიური და საგანმანათლებლო სისტემის დაცვის სტრატეგიები?
მოდერატორი ფოლკერ ვაიქსელი (ჟურნალ Osteuropa-ის რედაქტორი, გერმანია)
მომხსენებლები:
გიგა ზედანია (ილიას სახელმწიფო უნივერსიტეტის უმაღლესი კვლევების ცენტრის დირექტორი, საქართველო)
დუბრავკა სტოიანოვიჩი (ბელგრადის უნივერსიტეტის ისტორიის პროფესორი, სერბეთი)
ჟოფია ბანი (მწერალი, მოჰოლი-ნაგის ხელოვნებისა და დიზაინის უნივერსიტეტის ვიზუალური კულტურის კვლევების ასოცირებული პროფესორი, უნგრეთი)
სრული პროგრამა იხილეთ ბმულზე.
დეტალურად დებატების შესახებ: Tbilisi 2026 – Debates On Europe
სამუშაო ენები: ქართული, ინგლისური
დრო: 12 ივნისი, 15.30-17:00 საათი
ადგილმდებარეობა: ილიას სახელმწიფო უნივერსიტეტის B201 დარბაზი, ი. ჭავჭავაძის გამზ. N32
დასწრება თავისუფალია.
